ananddey/assamese-wiki-corpus huggingface dataset:
চান্দ সদাগৰ

চান্দ সদাগৰ হৈছে প্ৰাচীন অসমীয়া মনসা কাব্য বা বঙালী সাহিত্যৰ সুবিখ্যাত মংগলকাব্য মনসামংগল, শিৱ পুৰাণ আদিৰ চৰিত্ৰ লখিন্দৰৰ পিতৃ আৰু বেউলাৰ শহুৰ। তেওঁ প্ৰাচীন ভাৰতৰ চম্পক নগৰৰ এজন খুব ধনী তথা ক্ষমতাশালী বণিক আছিল। চান্দ সদাগৰৰ উপাখ্যানৰ লগত সৰ্পদেৱী মনসাৰ কাহিনীও জড়িত হৈ আছে। বৰ্তমানৰ দক্ষিণ কামৰূপ জিলাৰ ছয়গাঁৱত চান্দ সদাগৰ নিৰ্মিত মেৰঘৰৰ ধ্বংসাৱশেষ পোৱা যায়। তদুপৰি লোকগীতসমূহত বেউলা-লক্ষিন্দাৰৰ বিভিন্ন কাহিনীৰ উল্লেখে চান্দ সদাগৰৰ গুৰুত্ব বহন কৰে।

বংশধৰ

চান্দ সদাগৰৰ পত্নীৰ নাম আছিল সনেকা। লখিন্দৰ তেওঁৰ পুত্ৰ আছিল আৰু সাহেই ৰাজ্যৰ জীয়াৰী বেউলা আছিল চান্দ সদাগৰৰ বোৱাৰী তথা লখিন্দৰৰ পত্নী। পূৰ্বজন্মত বেউলা বাণাসুৰৰ জীয়েক ঊষা আৰু লখিন্দৰ প্ৰদ্যুম্নৰ পুত্ৰ তথা শ্ৰীকৃষ্ণৰ নাতি অনিৰুদ্ধ আছিল বুলি জনা যায়।

টোকা

তথ্য সংগ্ৰহ

পঠনীয়

ঠাকুৰীয়া, সুৰেণ, "চম্পকৰ ঐতিহ্য"

বাহ্যিক সংযোগ

archive.org

শ্ৰেণী:হিন্দু কিংবদন্তি‎
ওঁ নমঃ শিৱায়

]]ত ওঁ নমঃ শিৱায় মন্ত্ৰ
ওঁ নমঃ শিৱায় (Devanagari: ; IAST: Oṃ Namaḥ Śivāya) হিন্দু ধৰ্মৰ জনপ্ৰিয় মন্ত্ৰ আৰু শৈৱ ধৰ্মৰ আটাইতকৈ গুৰুত্বপূৰ্ণ মহামন্ত্ৰ। নমঃ শিৱায়ৰ অৰ্থ হৈছে "পৰমেশ্বৰক নমস্কাৰ!" , বা "ভগৱান শিৱক প্ৰণাম।" এই মন্ত্ৰটোক শিৱ পঞ্চাক্ষৰ বা পঞ্চাক্ষৰ অৰ্থাৎ "পঞ্চবৰ্ণ" মন্ত্ৰ (অৰ্থাৎ ওঁ বাদ দি) বুলি কোৱা হয়। মন্ত্ৰটো ভগৱান শিৱৰ বাবে উৎসৰ্গিত। এই মন্ত্ৰটো কৃষ্ণ যজুৰ্বেদৰ অংশস্বৰূপ শ্ৰী ৰুদ্ৰম চমকম্ আৰু শুক্ল যজুৰ্বেদৰ অংশস্বৰূপ ৰুদ্ৰাষ্টধ্যায়ীত 'ন' 'ম' 'শি' 'ৱা' আৰু 'য়' হিচাপে প্ৰকাশ পাইছে।

পঞ্চবৰ্ণৰ মন্ত্ৰটো (ওঁ বাদ দি) শূদ্ৰ আৰু চণ্ডালকে ধৰি সকলো ব্যক্তিয়ে জপ কৰিব পাৰে; কিন্তু ছয় বৰ্ণৰ মন্ত্ৰটো (ওঁ সহিত) কেৱল দ্বিজসকলেহে উচ্চাৰণ কৰিব পাৰে।

মন্ত্ৰৰ উৎপত্তি

আৰম্ভণিৰ ওঁ নথকা মন্ত্ৰটো মূলতঃ শ্ৰী ৰুদ্ৰমৰ নমকম্ খণ্ডৰ অষ্টম স্তোত্ৰৰ এটা শ্লোক আছিল, (টিএছ ৪.৫.৮.১) যিটো কৃষ্ণ যজুৰ্বেদৰ পুনৰীক্ষণ, তৈত্তিৰিয় সংহিতাৰ পৰা লোৱা হৈছে। ই নমঃ শিৱায় চ শিৱতৰায় চ (Sanskrit: ) হিচাপে প্ৰদৰ্শিত হয়। মন্ত্ৰটোৰ অসমীয়া অনুবাদ হৈছে, "শিৱক নমস্কাৰ যি শুভ (হয়) আৰু শিৱতৰাক নমস্কাৰ, যাতকৈ অধিক শুভ কোনো নাই।"

এই মন্ত্ৰটো, ৰুদ্ৰাষ্টধ্যায়ীতো পোৱা যায়; যি শুক্ল যজুৰ্বেদৰ এটি অংশ। ৰুদ্ৰাষ্টাধ্যায়ীত, ৫ম অধ্যায় (নমকম্ বুলিও জনা যায়)ৰ ৪১তম পদত ই প্ৰকাশ পাইছে।

বিভিন্ন পৰম্পৰাৰ মাজত অনুবাদ

শৈৱ ধৰ্মৰ সিদ্ধ শৈৱ আৰু শৈৱ সিদ্ধান্ত পৰম্পৰাত নমঃ শিৱায়ক ভগৱান শিৱৰ পঞ্চ বোধ তত্ত্ব আৰু তেওঁৰ পঞ্চ তত্ত্বৰ সৰ্বজনীন একত্ব বুলি গণ্য কৰা হয়:

ন ধ্বনিয়ে পৃথিৱীক প্ৰতিনিধিত্ব কৰে

বিভিন্ন শাস্ত্ৰত

মন্ত্ৰটো কৃষ্ণ যজুৰ্বেদৰ অংশস্বৰূপ শ্ৰী ৰুদ্ৰম চমকমত ‘ন’ ‘মঃ’ ‘শি’ ‘ৱা’ আৰু ‘য়’ হিচাপে প্ৰকাশ পাইছে। এইদৰে শিৱক সঠিক নাম হিচাপে ব্যৱহাৰৰ পূৰ্বে, মূল প্ৰসংগত ই ভগৱান ৰুদ্ৰ (পিছলৈ শিৱ)ৰ বাবে এটি সম্বোধন আছিল, যʼত শিৱই এটি বিশেষণ হিচাপে নিজৰ মূল অৰ্থ ধৰি ৰাখে, অৰ্থাৎ "শুভ, সৌম্য, মৈত্ৰীপূৰ্ণ", যিটো ৰুদ্ৰৰ এক ব্যঞ্জনাপূৰ্ণ বিশেষণ।
সম্পূৰ্ণ পঞ্চাক্ষৰ স্তোত্ৰয়েই এই মন্ত্ৰটোৰ বাবে উৎসৰ্গিত।
তামিল ভাষাত ৰচিত তিৰুমন্তিৰাম নামৰ শাস্ত্ৰত, মন্ত্ৰটোৰ অৰ্থৰ কথা কোৱা হৈছে।

ব্যৱহাৰ

alt=|
এই মন্ত্ৰটো মৌখিক বা মানসিকভাৱে পুনৰাবৃত্তি কৰি নিজৰ মনটোক ভগৱান শিৱৰ অসীম, সৰ্বব্যাপী উপস্থিতিৰ ফালে টানি অনা হয়। পৰম্পৰাগতভাৱে ৰুদ্ৰাক্ষৰ গুটিৰ এটা সূতাৰ ওপৰত গণনা কৰিলে দিনটোত ১০৮ বাৰ এই মন্ত্ৰটোৰ পুনৰাবৃত্তি কৰা হয়। ইয়াক যিকোনো ব্যক্তিয়ে মুক্তভাৱে গাই জপ কৰিব পাৰে, কিন্তু নিজৰ গুৰুৱে দিলে ই আটাইতকৈ শক্তিশালী হয়। মন্ত্ৰ দীক্ষা নামৰ এই দীক্ষাৰ আগত সাধাৰণতে গুৰুৰ কিছু সময়ৰ অধ্যয়নৰ প্ৰয়োজন হয়। এই দীক্ষা প্ৰায়ে মন্দিৰৰ কোনো অনুষ্ঠানৰ অংশ, যেনে পূজা, জপ, হোম, ধ্যান বা বিভূতি দৰ্শনৰ সময়ত দিয়া হয়। গুৰুৱে শিষ্যৰ সোঁ কাণত মন্ত্ৰটো ফুচফুচাই কয়, লগতে কেনেকৈ আৰু কেতিয়া জপ কৰিব লাগে তাৰ নিৰ্দেশনাও দিয়ে।

লগতে চাওক

হৰ হৰ মহাদেৱ
মহামৃত্যুঞ্জয় মন্ত্ৰ
ওঁ নমঃ নাৰায়ণায়

তথ্য সংগ্ৰহ

শ্ৰেণী:হিন্দু মন্ত্ৰ
শ্ৰেণী:ভাৰতৰ সংস্কৃতি
শ্ৰেণী:ওঁ মন্ত্ৰ
শ্ৰেণী:শৈৱ ধৰ্ম
দ্য ফাইভ লেচবিয়ান ব্ৰাদাৰ্ছ

দ্য ফাইভ লেচবিয়ান ব্ৰাদাৰ্ছ (ইংৰাজী: The Five Lesbian Brothers) হৈছে এক আমেৰিকান থিয়েটাৰ কোম্পানী যিয়ে লেচবিয়ান আৰু নাৰীবাদী বিষয়ৰ নাটক আৰু সাহিত্যৰ ওপৰত গুৰুত্ব আৰোপ কৰে। তেওঁলোকৰ কৰ্মৰাজি আমেৰিকা যুক্তৰাষ্ট্ৰৰ কেইবাখনো চহৰত প্ৰদৰ্শিত হৈছে আৰু তেওঁলোকে কেইবাটাও উদ্যোগিক বঁটা লাভ কৰিছে। সমালোচকসকলে তেওঁলোকৰ পৰিৱেশন শৈলীক "শিথিলভাৱে গঠিত" আৰু "আশ্চৰ্যজনক" বুলি বৰ্ণনা কৰিছে, যিটো সেই সময়ৰ থিয়েটাৰী পৰম্পৰাতকৈ ধাৰণা আৰু বিষয়বস্তুৰ প্ৰকাশৰ ওপৰতহে বেছি কেন্দ্ৰিত আছিল। তেওঁলোকৰ নাটকসমূহ দলটোৱে একেলগে সৃষ্টি কৰে, যিটো দল ম’ এঞ্জেলোছ, বেবছ ডেভি, ডমিনিক ডিব্বেল, পেগ হীলি আৰু লিজা ক্ৰনৰ দ্বাৰা গঠিত।

ইতিহাস

দ্য ফাইভ লেচবিয়ান ব্ৰাদাৰ্ছৰ আৰম্ভণি হৈছিল ১৯৮০ৰ দশকত। প্ৰথমে তেওঁলোকে মেনহাটানৰ ইষ্ট ভিলেজত থকা ডব্লিউঅ’ডব্লিউ কেফ’ত ব্যংগকাৰী হিচাপে পৰিৱেশন কৰিছিল আৰু তাৰ পিছত তাত ‘ভয়েজ টু লেচবছ’ নামৰ নাটকখন প্ৰযোজনা কৰিছিল। তেওঁলোকৰ পৰৱৰ্তী কামসমূহ আছিল লেচবিয়ান কু-সংস্কাৰৰ ওপৰত আধাৰিত ব্যংগ নাট ‘ব্ৰেভ স্মাইলছ’ আৰু লেচবিয়ান তথা নাৰীবাদীসকলৰ ব্যংগচিত্ৰক লৈ নিৰ্মিত নাটক ‘দ্য চেক্ৰেটাৰীজ’। এই দুয়োখন নাটকেই নিউয়ৰ্ক থিয়েটাৰ ৱৰ্কশ্বপত (NYTW) প্ৰযোজনা কৰা হৈছিল। ‘দ্য চেক্ৰেটাৰীজ’ নাটকখন দ্য নিউয়ৰ্ক টাইমছত পৰ্যালোচনা কৰা হৈছিল আৰু ইয়াৰ জৰিয়তে দলটোৱে অধিক স্বীকৃতি লাভ কৰাৰ লগতে নাটকখন সফলভাৱে মঞ্চস্থ কৰিবলৈ সক্ষম হৈছিল। তেওঁলোকৰ পৰৱৰ্তী প্ৰযোজনা ‘ব্ৰাইডছ অফ দ্য মুন’ আছিল পূৰ্বৰ তুলনাত অধিক ব্যয়বহুল আৰু ডাঙৰ প্ৰযোজনা, য’ত অধিক উন্নত ছেট আৰু সাজ-পোছাক ব্যৱহাৰ কৰা হৈছিল। অৱশ্যে এই নাটকখনে দৰ্শকৰ ভাল সঁহাৰি লাভ কৰাত ব্যৰ্থ হয় আৰু ইয়াৰ কিছু সময়ৰ পিছতে দ্য ফাইভ লেচবিয়ান ব্ৰাদাৰ্ছে পৰিৱেশন বন্ধ কৰি দিয়ে। পূৰ্বৰ নাটকসমূহ কেৱল নাৰীবাদী আৰু লেচবিয়ান বিষয়ত আগ্ৰহী দৰ্শকৰ বাবে নিৰ্মাণ কৰা হৈছিল যদিও ‘ইডিপাছ এট পাম স্প্ৰিংছ’ নিউয়ৰ্কৰ মূলধাৰাৰ মধ্যবিত্ত দৰ্শকৰ মাজতো সফল হোৱা দেখা গৈছিল।

প্ৰযোজিত কৰ্মৰাজি

নাটক

ব্ৰেভ স্মাইলছ: --এনাদাৰ লেচবিয়ান ট্ৰেজেডী। (২০০০)
ব্ৰাইডছ অফ দ্য মুন। (২০০০)
ইডিপাছ এট পাম স্প্ৰিংছ। (২০১০)
দ্য চেক্ৰেটাৰীজ। (২০০০)
ভয়েজ টু লেচবছ। (২০০০)

কিতাপ

দ্য ফাইভ লেচবিয়ান ব্ৰাদাৰ্ছ গাইড টু লাইফ: এ কালেকচন অফ হেল্পফুল হিণ্টছ এণ্ড ফেব্ৰিকেটেড ফেক্টছ ফৰ টুডেজ গে’ গাৰ্ল। (১৯৯৭)

তথ্যসূত্ৰ

বাহ্যিক সংযোগ

শ্ৰেণী:এলজিবিটি
নাটাচা আপানা

নাটাচা দেৱী পাথৰেড্ডী আপানা (ইংৰাজী: Nathacha Devi Pathareddy Appanah; জন্ম ২৪ মে' ১৯৭৩) এগৰাকী মৰিছাছীয়—ফৰাচী লেখিকা। তেওঁ মৰিছাছত নিজৰ কৈশোৰৰ বেছিভাগ সময় অতিবাহিত কৰিছিল আৰু ফ্ৰান্সলৈ প্ৰব্ৰজন কৰাৰ আগতে লি মৰিচিয়ান আৰু উইক-এণ্ড স্কোপত সাংবাদিক হিচাপে কাম কৰিছিল।

১৯৯৮ চনৰ পৰা নাটাচা আপানা এগৰাকী সক্ৰিয় লেখিকা হিচাপে পৰিচিত। তেওঁৰ প্ৰথমখন গ্ৰন্থ লে ৰচাৰ্ছ ডি পাউড্ৰে ডি অ'ৰৰ বাবে 'প্ৰিক্স আৰ এফ অ’ দু লিভ্ৰে' বঁটা লাভ কৰিছিল। এই গ্ৰন্থখন মৰিছাছলৈ ভাৰতীয় চুক্তিবদ্ধ শ্ৰমিকসকলৰ আগমনৰ ওপৰত আধাৰিত আছিল। তেওঁৰ অন্যান্য উল্লেখযোগ্য কৰ্মৰ ভিতৰত আছে দ্য লাষ্ট ব্ৰাদাৰ আৰু ট্ৰপিক অৱ ভায়োলেন্স।

প্ৰাৰম্ভিক জীৱন

১৯৭৩ চনৰ ২৪ মে'ত মৰিছাছত আপানাৰ জন্ম হৈছিল। তেওঁ মৰিছাছলৈ প্ৰব্ৰজন কৰা তেলুগুভাষী ভাৰতীয় চুক্তিবদ্ধ শ্ৰমিকসকলৰ বংশধৰ। মৰিছাছৰ বেছিভাগ মানুহৰ দৰেই তেওঁৰ প্ৰথম ভাষা হ'ল 'মৰিচিয়ান ক্ৰিঅ'ল'। তেওঁ মৰিছাছতে প্ৰাৰম্ভিক শিক্ষা গ্ৰহণ কৰিছিল। ১৯৯৮ চনত তেওঁ ফ্ৰান্সলৈ প্ৰব্ৰজন কৰে আৰু তাৰ পিছৰ পৰাই তেওঁৰ সাহিত্যিক জীৱন আৰম্ভ হয়। সাংবাদিক হিচাপে কাম কৰাৰ সময়ত তেওঁ কবিতা আৰু মৰিছাছৰ বাতৰি প্ৰকাশ কৰিছিল।

কৰ্মৰাজি

তেওঁৰ প্ৰথম উপন্যাস আছিল দ্য ৰকছ অৱ গ'ল্ড ডাস্ট। তেওঁৰ দ্বিতীয়খন উপন্যাস ব্লু বে পেলেচত এজন ভাৰতীয় যুৱকৰ আন এক জাতিৰ ব্যক্তিৰ প্ৰতি থকা প্ৰেমৰ বৰ্ণনা কৰা হৈছে।

তেওঁৰ উপন্যাস দ্য লাষ্ট ব্ৰাদাৰ চেকোস্লোভাকিয়াৰ নাজী আক্ৰমণৰ পৰা পলায়ন কৰা এজন অনাথ ইহুদীৰ ওপৰত আধাৰিত। দ্য গাৰ্ডিয়ান কাকতত এই উপন্যাসখনৰ এক পৰ্যালোচনাত ইয়াক "এজন শিশুৰ নিসংগতাৰ এক উজ্জ্বল বিৱৰণ" বুলি অভিহিত কৰা হৈছে। দ্য নিউয়ৰ্ক টাইমছ-এ তেওঁৰ এই চতুৰ্থখন উপন্যাসক ২০০৮ চনৰ নোবেল বিজয়ী জে. এম. জি. লে ক্লেজিঅ’ৰ পিছতে স্থান দিছে। গ্ৰন্থখন জিওফ্ৰে ষ্ট্ৰাচানৰ দ্বাৰা ইংৰাজীলৈ অনুবাদ কৰা হৈছে। ২০১৮ চনত তেওঁৰ গ্ৰন্থ ৱেটিং ফৰ টুমৰো প্ৰকাশ পায়। এই গ্ৰন্থখনে ২০১৯ চনৰ এলবাৰ্টিন প্ৰাইজৰ বাবে চুটি তালিকাভুক্ত হৈছিল।

গ্ৰন্থপঞ্জী

২০০৩ — লে ৰচাৰ্ছ ডি পাউড্ৰে ডি অ'ৰ (Les Rochers de Poudre d'or)
২০০৪ — ব্লু বে পেলেচ (Blue Bay Palace)
২০০৫ — লা নোচ ডি আন (La Noce d'Anna) — প্ৰিক্স ক্ৰিটিক লিভ্ৰে (Critiques libres) ২০০৮
২০০৭ — দ্য লাষ্ট ব্ৰাদাৰ (The Last Brother) — প্ৰিক্স দু ৰোমান এফ এন এ চি (prix du roman Fnac)

তথ্যসূত্ৰ

শ্ৰেণী:মৰিছাছ
শ্ৰেণী:লেখিকা
ৰীণা ৰয়

ৰীণা ৰয় (জন্ম:চাইৰা আলি; ; ৭ জানুৱাৰী ১৯৫৭) এগৰাকী ভাৰতীয় অভিনেত্ৰী। বোম্বেত জন্মগ্ৰহণ আৰু ডাঙৰ-দীঘল হোৱা ৰয়ৰ তিনিজন ভাই-ভনী আছিল। ১৫ বছৰ বয়সত তেওঁ জৰুৰত (১৯৭২) নামৰ ছবিৰ যোগেদি চলচ্চিত্ৰজগতত আত্মপ্ৰকাশ কৰে। কিন্তু ৰোমাণ্টিক কমেডী জেইচে কো তেইছা (১৯৭৩) আৰু ৰোমাঞ্চ-একচন ছবি জখমীৰ (১৯৭৫) যোগেদি তেওঁ ব্যাপক স্বীকৃতি লাভ কৰে। ১৯৭৬ চনলৈ বছৰটোৰ বক্স অফিচত বৃহৎ সফলতা লাভ কৰা একচন থ্ৰিলাৰ কালিচৰণ আৰু ভৌতিক ছবি নাগিনত অভিনয় কৰাৰ পিছত ৰয় বলীউডৰ সৰ্বাধিক উপাৰ্জন কৰা অভিনেত্ৰীসকলৰ ভিতৰত এগৰাকী হৈ পৰে।

ব্যক্তিগত জীৱন

ৰয়ৰ জন্মৰ নাম আছিল চাইৰা আলি। তেওঁ আছিল ছাদিক আলি আৰু সাৰদা ৰয়ৰ তৃতীয় কন্যা। দেউতাক এজন সৰু-সুৰা অভিনেতা আছিল। মাকে বাৱৰে নেইনত অভিনয় কৰিছিল আৰু পিছলৈ গুনেহগাৰ কৌন নামৰ ছবি এখন প্ৰযোজনা কৰিছিল। তেওঁৰ তিনিজন ভাই-ভনী। পিতৃ-মাতৃৰ বিবাহ বিচ্ছেদৰ পিছত আটাইকেইটা সন্তানক দেউতাকে অস্বীকাৰ কৰে। পিছত তেওঁৰ মাকে চাৰিওটা সন্তানৰ নাম সলনি কৰে। প্ৰথমতে ৰয়ৰ নাম ৰূপা ৰয় ৰখা হয়, যাক তেওঁৰ প্ৰথম ছবি জৰুৰতৰ প্ৰযোজকে ‘ৰীণা ৰয়’লৈ পৰিৱৰ্তন কৰে। ৰয়ে কৈশোৰ অৱস্থাতে চলচ্চিত্ৰত অভিনয় কৰিবলৈ আৰম্ভ কৰে। মাক আৰু ভায়েক-ভনীহঁতক আৰ্থিকভাৱে সহায় কৰিবলৈ তেওঁ চলচ্চিত্ৰ জগতত ভৰি দিছিল।

ৰয়ৰ দুজনী ভনীয়েক- বৰ্খা আৰু অঞ্জু। ভাতৃ ৰাজা। শত্ৰুঘ্ন সিনহাৰ সৈতে তেওঁৰ প্ৰেমৰ সম্পৰ্কৰ বিষয়ে বহুল প্ৰচাৰিত হোৱাৰ পিছত ১৯৮৩ চনত ৰয়ে পাকিস্তানী ক্ৰিকেটাৰ মহছিন খানক বিয়া কৰাবলৈ চলচ্চিত্ৰ উদ্যোগ ত্যাগ কৰাৰ সিদ্ধান্ত লয়। পিছত ১৯৯০ ৰ দশকত দম্পতীহালৰ বিবাহ বিচ্ছেদ হয়; ৰয়ে খানৰ উজ্জ্বল জীৱনশৈলীৰ সৈতে খাপ খোৱাটো কঠিন পাইছিল। প্ৰথমতে জীয়েক চানমৰ দায়িত্ব দেউতাকে পাইছিল। কিন্তু তেওঁৰ প্ৰাক্তন স্বামী মহছিন খানে পুনৰ বিবাহ কৰোৱাত ৰয়ে জীয়েকক নিজৰ জিম্মালৈ আনে। ছবিখন জনপ্ৰিয় হয়। ১৯৭৫ চনত মুক্তি পায় তেওঁৰ আন এখন জনপ্ৰিয় ছবি জখমী। তাত তেওঁ এটা সহযোগী চৰিত্ৰত অভিনয় কৰিছিল আৰু পৰৱৰ্তী সময়বোৰত অ্ন্য প্ৰযোজকসকলক গুৰুত্বপূৰ্ণ ছবিৰ বাবে ৰয়ৰ ওচৰ চাপিবলৈ উৎসাহিত কৰিছিল।

ৰয়ে অপনাপন (১৯৭৭) ছবিত কৰা কামৰ বাবে শ্ৰেষ্ঠ সহ-অভিনেত্ৰীৰ ফিল্মফেয়াৰ বঁটা অৰ্জন কৰে। তেওঁৰ সফলতা ১৯৭০ৰ দশকৰ শেষৰ ফালে আৰু ১৯৮০ৰ দশকৰ আৰম্ভণিত ভৌতিক ছবি জানি দুচমন (১৯৭৯),আশা (১৯৮০),অৰ্পন (১৯৮৩),আশা জ্যোতি (১৯৮৪),নচিব (১৯৮১) আৰু ৰোমাণ্টিক কমেডী চনম তেৰী কচম (১৯৮০) আদি ছবিৰে তেওঁৰ জনপ্ৰিয়তা অব্যাহত ৰাখে। ১৯৮৩ চনত তেওঁ মহছিন খানক বিবাহ কৰায় আৰু স্বামীৰ সৈতে পাকিস্তানলৈ গুছি যায়। তেওঁলোকৰ এটি কন্যা সন্তান জন্নতৰ জন্ম হয়, যাক চনম খান বুলিও জনা যায়।

তথ্য উৎস

বাহ্যিক সংযোগ

Hindustan Times

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
ইভান বুনিন

| ইভান এলেকচিভিচ বুনিন (; ১০ অক্টোবৰ ১৮৭০ – ৮ নৱেম্বৰ ১৯৫৩) ১৯৩৩ চনত সাহিত্যৰ নবেল বঁটা লাভ কৰা প্ৰথম ৰাছিয়ান লেখক আছিল। গদ্য আৰু কবিতা ৰচনাত তেওঁ ধ্ৰুপদী ৰাছিয়ান পৰম্পৰাক এক কঠোৰ শিল্পীত্বৰে চলাই নিয়াবাবে তেওঁ বিখ্যাত হৈছিল। তেওঁৰ কবিতা আৰু কাহিনীৰ গাঁথনি, যাক কেতিয়াবা "বুনিন ব্ৰোকেড" বুলি কোৱা হয়, ভাষাটোৰ আটাইতকৈ মূল্যবান সম্পদ বুলি গণ্য কৰা হয়।

উদ্ধৃতিসমূহ

ঘৰ সাজিবলৈ ওখ ভেটি কৰি ল'ব লাগে। সেইদৰে কথা প্ৰকাশ কৰাৰ আগতে মনতে এবাৰ দকৈ চিন্তা কৰি লোৱা উচিত
যৌৱন সকলোৰে বাবে যায়, কিন্তু প্ৰেম... সামগ্ৰিকভাৱে বেলেগ বিষয়।
দৰাচলতে, আমি সকলোৱে নিজকে ফাঁচীকাঠত ওলোমোৱাৰ সময় আহি পৰিছে।

শ্ৰেণী:ৰাছিয়ান সাহিত্যিক
সংলাপ (সংস্থা)

সংলাপ (ইংৰাজী: Sanlaap) হৈছে এটা ভাৰতীয় নাৰীবাদী বেচৰকাৰী সংস্থা। ১৯৮৭ চনত কলিকতাত ইন্দ্ৰাণী সিনহাই এই সংস্থাটো প্ৰতিষ্ঠা কৰিছিল। কলিকতাত ভিত্তি কৰি গঠন হোৱা এই গোটৰ লক্ষ্য হৈছে মহিলা আৰু ছোৱালীৰ মানৱ অধিকাৰ সুৰক্ষিত কৰা। সংলাপ হৈছে এক উন্নয়নমূলক সংস্থা যিয়ে মহিলা আৰু শিশুৰ বিৰুদ্ধে লিংগ বৈষম্যতা আৰু হিংসা ৰূপত বিদ্যমান সামাজিক ভাৰসাম্যহীনতা সংশোধনৰ দিশত কাম কৰে। এই সংস্থাটোৱে ব্যৱসায়িক যৌন শোষণৰ বাবে মহিলা আৰু শিশুৰ সৰবৰাহ, যৌন নিৰ্যাতন আৰু বলপূৰ্বক বেশ্যাবৃত্তিৰ বিৰুদ্ধে কাম কৰাত প্ৰাথমিকতা প্ৰদান কৰে। ছোৱালীৰ জীৱিকা নিৰ্বাহ আৰু স্বাধীনতাৰ প্ৰশিক্ষণ দিবলৈ গোটটোৱে ছোৱালীবোৰক দোকান খুলি দিয়াৰো ব্যৱস্থা কৰিছে।

ইতিহাস

১৯৮৭ চনত গৱেষক আৰু শিক্ষকৰ এটা দলে মহিলা আৰু কণ্যা শিশুৰ অধিকাৰৰ বাবে কাম কৰাৰ সিদ্ধান্ত লয়। ১৯৮৯–৯০ চনত কলিকতা আৰু ইয়াৰ উপকণ্ঠ অঞ্চলত যৌন নিৰ্যাতনৰ ভুক্তভোগী মহিলাসকলৰ ওপৰত কৰা এক অধ্যয়নত প্ৰকাশ পাইছিল যে ঘৰুৱা সহায় আৰু অন্যান্য কৰ্মসংস্থাপন বিচাৰি অহাৰ সময়ত যৌন নিৰ্যাতিত হোৱা ছোৱালীবোৰৰ জীৱন প্ৰায়ে ৰেড লাইট এৰিয়া বা সন্তুষ্টি প্ৰদানকাৰী এলাকাত সমাপ্ত হৈছিল। সৰবৰাহ, প্ৰতাৰিত আৰু জোৰকৈ বেশ্যাবৃত্তিত লগোৱা কণ্যা শিশুৰ দুৰ্দশাই সংলাপৰ কামৰ কেন্দ্ৰবিন্দু হৈ পৰিছিল।

বেশ্যাবৃত্তিত থকা মহিলাসকলৰ সৈতে মত বিনিময় কৰি (WIP) এই মহিলাসকল যেতিয়া সন্ধিয়াৰ সময়ত ব্যস্ত হৈ থাকে তেতিয়া তেওঁলোকৰ সন্তানৰ বাবে যে নিৰাপদ স্থানৰ প্ৰয়োজন আছে সেই কথা প্ৰকাশ পাইছিল। দেহ ব্যৱসায়ত জড়িত মহিলাসকলে প্ৰকাশ কৰা প্ৰয়োজনীয়তা পূৰ কৰিবৰ বাবে “ড্ৰপ ইন চেণ্টাৰ” (ডি আই চি)ৰ ধাৰণাটোৰ বিকশিত হয়। আজি সংলাপে শিক্ষা কাৰ্যসূচী (SOPAN)ৰ অধীনত কলিকতা আৰু ইয়াৰ বাহিৰৰ অঞ্চলৰ ১১খন ৰেড লাইট ডিষ্ট্ৰিক্টত ১৪টা ডি-আই-চি (ড্ৰপ ইন চেণ্টাৰ) চলাই আছে।

এইডছ

বেশ্যালয়ৰ বেশ্যাবৃত্তিৰ পৰা উদ্ধাৰ কৰি স্নেহা আশ্ৰয় শিবিৰত আশ্ৰয় প্ৰদান কৰা ১৯%তকৈ অধিক ছোৱালী এইচ-আই-ভি পজিটিভ। তেওঁলোকক পৰিয়ালৰ লোকেও অৱহেলা কৰে আৰু চৰকাৰী সহায়ৰ পৰাও বঞ্চিত। ইয়াৰে কিছুমানে চৈধ্য আৰু পোন্ধৰ বছৰ বয়সত সন্তানো জন্ম দিছে।

আইনী সাহায্য

SALAH (ছলাহ "পৰামৰ্শ") হৈছে সংলাপৰ এটি শাখা। ঘৰুৱা হিংসা, ৰক্ষণাবেক্ষণ, শিশুৰ তত্ত্বাৱধান আৰু সকলো মহিলাৰ বাবে মহিলাৰ অধিকাৰৰ ক্ষেত্ৰত আইনী সহায় আগবঢ়াবলৈ (সম্পত্তি আৰু ভাড়াঘৰৰ বিবাদৰ বাহিৰে) ১৯৯৬ চনত এই আইনী সাহায্য শাখাৰ জন্ম হৈছিল। ১৯৯৯ চনত প্ৰথম অৱস্থাত এই শাখাটোৱে উৎস অঞ্চলত অভিযান আৰু ওকালতিৰ ওপৰত গুৰুত্ব আৰোপ কৰিছিল। ১৯৯৮ চনৰ পৰা সংলাপে পঞ্চায়ত আৰু জিলা প্ৰশাসন, আৰক্ষী আৰু সীমান্ত সুৰক্ষা বাহিনীৰ সৈতে কাম কৰিবলৈ আৰম্ভ কৰে আৰু দুৰ্বল শিশু আৰু মহিলাসকলৰ সুৰক্ষা আৰু নিৰাপদ প্ৰব্ৰজন নিশ্চিত কৰাৰ ব্যৱস্থা গ্ৰহণৰ বাবে প্ৰেৰণা যোগায়। সৰবৰাহৰ পৰা ৰক্ষা পোৱা লোকসকলৰ অৰ্থনৈতিক পুনৰ্বাসনৰ আজি বিশেষ গুৰুত্ব আছে য’ত সংলাপে ব্যক্তিগত আৰু ৰাজহুৱা খণ্ডৰ সহযোগত কাম কৰে।

সুন্দৰ

২০০০ চনত ৰেড লাইট এৰিয়াৰ বেশ্যাবৃত্তিত জড়িত মহিলাসকলৰ সমস্যাসমূহ সমাধানৰ বাবে “SUNDAR” (সুন্দৰ) নামৰ সহায়ক গোটটো আৰম্ভ কৰা হৈছিল। মহিলাসকলক ভোটাৰ পৰিচয় পত্ৰ আৰু ৰেচন কাৰ্ডৰ ৰূপত নিজৰ পৰিচয় লাভৰ বাবে সহায় কৰাৰ লগতে স্থানীয় গুণ্ডা, গ্ৰাহক, আৰক্ষী আৰু তেওঁলোকৰ প্ৰেমিক বা স্বামীসকলৰ পৰা সুৰক্ষা প্ৰদান কৰাৰ ক্ষেত্ৰটো সুন্দৰে কাম কৰে।

তথ্য সংগ্ৰহ

শ্ৰেণী:অনুষ্ঠান প্ৰতিষ্ঠান
শ্ৰেণী:নাৰীবাদী সংগঠন
গোপালেৰ মা

গোপালেৰ মা (অনুবাদː গোপালৰ মাক; জন্মːআঘোৰমণি দেৱী; ১৮২২ – ৮ জুলাই ১৯০৬) বংগৰ সাধু আৰু ৰহস্যবাদী ব্যক্তি শ্ৰীৰামকৃষ্ণৰ এগৰাকী ভক্ত আৰু ঘৰুৱা শিষ্য আছিল। তেওঁৰ জন্মগত নাম আছিল আঘোৰমণি দেৱী, কিন্তু শ্ৰীৰামকৃষ্ণৰ প্ৰতি "গোপাল" বা শিশু কৃষ্ণ হিচাপে তেওঁৰ তীব্ৰ মাতৃপ্ৰেমৰ বাবে শ্ৰীৰামকৃষ্ণৰ ভক্তসকলৰ মাজত গোপালেৰ মা নামেৰে পৰিচিত হ'ল। কেঁচুৱা অৱস্থাত ভগৱান শ্ৰীকৃষ্ণৰ ঐশ্বৰিক দৰ্শন আৰু শ্ৰীৰামকৃষ্ণৰ আদৰ্শৰ প্ৰতি থকা ভক্তিৰ বাবে তেখেত বিখ্যাত আছিল। পিছৰ বছৰবোৰত স্বামী বিবেকানন্দ আৰু ভগ্নী নিবেদিতাৰ লগত অতি ঘনিষ্ঠ হৈ পৰিছিল। জীৱনৰ শেষৰ কেইটামান বছৰ তেওঁ ভগ্নী নিবেদিতাৰ লগত কটাইছিল।

প্ৰাথমিক জীৱন

১৮২২ চনত কলিকতাৰ ওচৰৰ কমাৰহাটী নামৰ গাঁৱত এটা ব্ৰাহ্মণ পৰিয়ালত আঘোৰমণি দেৱীৰ জন্ম হৈছিল। তেতিয়াৰ প্ৰচলিত ৰীতি-নীতি অনুসৰি মাত্ৰ ন বছৰ বয়সতে তেওঁৰ বিবাহ হৈছিল যদিও নিচেই কম দিনৰ পিছতে, আনকি বিবাহ সম্পূৰ্ণ হোৱাৰ আগতেই, চৈধ্য বছৰ বয়সত তেওঁ বিধৱা হৈছিল। বিধৱা হিচাপে তেওঁ কমাৰহাটীৰ কৃষ্ণ মন্দিৰত পুৰোহিত হিচাপে কৰ্মৰত ভাতৃ নীলমাধৱ বন্ধোপাধ্যায়ৰ ঘৰত থাকিছিল। মন্দিৰটোলৈ সঘনাই যোৱাৰ সময়ত তেওঁৰ চিনাকি হৈছিল মালিক গোবিন্দ চন্দ্ৰ দত্তৰ পত্নীৰ সৈতে, আৰু তেওঁৱেই গংগা নদীৰ পাৰৰ মন্দিৰৰ বাগিচাত এটা সৰু কোঠাৰ ব্যৱস্থা কৰি আঘোৰেমণিক থাকিবলৈ দিছিল। তেওঁ নিজৰ গহনা আৰু স্বামীৰ সম্পত্তি বিক্ৰী কৰি পাঁচশ টকাৰ ৰাশি এটা বিনিয়োগ কৰে তেওঁ জীৱনৰ পিছৰ ত্ৰিশ বছৰ সেই সৰু কোঠাটোতে কটায় আৰু অতি কঠোৰ জীৱন যাপন কৰে। তেওঁৰ দৈনন্দিন কাম আছিল ৰাতিপুৱা দুইবজাত সাৰ পাই অজু সম্পূৰ্ণ কৰা আৰু ৰাতিপুৱা আঠ বজালৈকে আধ্যাত্মিক অভ্যাস অব্যাহত ৰখা। তাৰ পিছত তেওঁ কাষৰ কৃষ্ণ মন্দিৰত কাম কৰে, আৰু এইটো ৰাধা মাধৱৰ মন্দিৰ বুলিও জনা যায়। ধ্যান, জপ আৰু নিজৰ নিৰ্বাচিত আদৰ্শৰে শিশু কৃষ্ণৰ সেৱাৰ জৰিয়তে তেওঁ গোটেই দিনটো কোনোবা নহয় কোনোবা ৰূপত আধ্যাত্মিক অনুশীলনত কটায়। ১৮৫২ চনৰ পৰা প্ৰায় ১৮৮৩ চনলৈকে তেওঁ এই দিনপঞ্জীয়েই অনুসৰণ কৰিছিল।সন্ধিয়া তেওঁ মন্দিৰত সান্ধ্য আৰতি বা গোসাঁই সেৱাত অংশগ্ৰহণ কৰিছিল আৰু ৰীতি-নীতি অনুসৰি নিজৰ আৰাধ্যক প্ৰসাদ দিয়াৰ পিছত সাধাৰণ আহাৰ গ্ৰহণ কৰি মাজনিশালৈকে আধ্যাত্মিক অনুশীলন চলাই গৈছিল। তেওঁ বাগিচাৰ ঘৰটোৰ দক্ষিণ-পশ্চিম কোণত থাকিল। নিয়মিত কঠোৰ অভ্যাস আৰু তপস্যাৰ পৰা বিৰতি লৈ তেওঁ ঘৰৰ মালিকৰ সৈতে মথুৰা, বৃন্দাবন, গয়া, বাৰাণসী আৰু এলাহাবাদৰ পবিত্ৰ স্থানলৈ যাত্ৰা কৰে।

তথ্যসূত্ৰ

অতিৰিক্ত উৎস

They Lived with God, by Swami Chetanananda, published by Vedanta Society of St. Louis
Death of Gopaler Ma
Gopaler Ma – Biography [this link is hacked; it is taking me to some other website - Aug 2020]
শ্ৰেণী:ভাৰতীয় নাৰী
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতৰ ধৰ্মীয় গুৰু
আৱৰ্তন

আৱৰ্তন ১৯৯৩ চনত মুক্তিপ্ৰাপ্ত ড॰ ভবেন্দ্ৰ নাথ শইকীয়াৰ ষষ্ঠখন অসমীয়া চলচ্চিত্ৰ। ড॰ শইকীয়া এই ছবিখনৰ একাধাৰে পৰিচালক, প্ৰযোজক, চিত্ৰনাট্য আৰু সংলাপ লেখক আছিল। এই ছবিখনৰ এটা বিশেষ বৈশিষ্ট্য এয়ে যে এইগৰাকী পৰিচালকৰ অন্যান্য ছবিৰ দৰে ইয়াৰ কাহিনীভাগ কোনো চুটিগল্প বা উপন্যাসৰ পৰা লোৱা হোৱা নাছিল। প্ৰথমবাৰৰ বাবে তেখেতে ভ্ৰাম্যমাণ থিয়েটাৰ আধাৰিত এটা মৌলিক কাহিনীৰে এই ছবিখন নিৰ্মাণ কৰিছিল। ছবিখনৰ আবহ সঙ্গীততো ভ্ৰাম্যমাণ থিয়েটাৰৰ সঙ্গীতশৈলী ব্যৱহৃত হৈছিল। ১৬ মিলিমিটাৰত ছবিখন নিৰ্মাণ কৰা হৈছিল।

উদ্ধৃতিসমূহ

আচলতে কি জানে! বাৰ বছৰ থিয়েটাৰত অভিনয় কৰিলোঁ৷ কিমান নাট্যকাৰৰ কিমান নাটকৰ কিমান ডায়লগ যে মুখস্থ কৰিলোঁ! আচলতে আজিকালি মই নিজৰ পৰা একো নক’লেও হয়৷ যি কোনো কথাৰ উত্তৰ কাৰোবাৰ নহয়, কাৰোবাৰ ডায়লগৰ টুকুৰাৰে দি দিব পাৰোঁ৷ আচলতে মই কথা নকওঁৱেই৷ ডায়লগ মাতোঁ৷ লোকৰ ডায়লগ৷ সঁচাকে কৈছোঁ৷ আপুনি যি সোধে৷ পলিটিক্স, দুৰ্ভিক্ষ, প্ৰেম, বিপ্লৱ, কলা, সংস্কৃতি- আটাইবোৰৰ বিষয়ে উত্তৰ দিবলৈ এটা নহয় এটা ডায়লগ মোৰ মুখস্থ আছেই৷ (পৰিমলক উদ্দেশি জয়ন্তী)
আপোনাক অন্ততঃ কেইটামান সঁচা কথাৰ এটা কব পৰা যায়৷ এইটো এতিয়া মই কৰিব পৰা একমাত্ৰ চাকৰি, দৰকাৰী চাকৰি৷ আৰু ভাগ্য ভাল, চাকৰিটোৰ কাৰণেও এতিয়া মই দৰকাৰী হৈ আছো৷ (পৰিমলক উদ্দেশি জয়ন্তী)
মাছত কাঁইট থাকেই৷ কিন্তু গিলিবৰ সময়ত তাত কাঁইট থাকিব নালাগে৷ টেনচন, মানে মনৰ দুশ্চিন্তা, উত্তেজনা এইবোৰ জীৱনত অংগ৷ কিন্তু কিছুমান মুহূৰ্তত, যেনে অভিনয়ৰ মুহূৰ্তত এইবোৰ থাকিব নালাগে৷ (থিয়েটাৰ প্ৰযোজকক উদ্দেশি নাট পৰিচালক)
এক নম্বৰ কথা, সেইজন মানুহ যদি বেয়া মানুহ, তেনেহ'লে তুমি তেওঁৰ ওচৰ চাপিব নোৱাৰা আৰু যদি ভাল মানুহ, তেনেহ'লে তুমি তেওঁক নষ্ট কৰা উচিত নহয়৷ (জয়ন্তীক উদ্দেশি নিহাৰ)
থিয়েটাৰ চলিয়েই থাকিব, বাচ চলিয়েই থাকিব৷ নিজৰ যাত্ৰা নিজে ঠিক কৰি লোৱা৷ তোমাক যদি আকৌ থিয়েটাৰত লগ নাপাওঁ, তেনেহ'লে এইখিনিত, এইখিনিত (অৰ্থাৎ মুখত) মই দুখ পাম, কিন্তু এইখিনিত, এইখিনিত (অৰ্থাৎ অন্তৰত) মই আনন্দ পাম৷ (জয়ন্তীত উদ্দেশি নাট পৰিচালক)

উত্‍স

শ্ৰেণী:অসমীয়া চলচ্চিত্ৰ
বাৎসায়ন

বাৎসায়ন আছিল এজন প্ৰাচীন ভাৰতীয় দাৰ্শনিক, যি মানৱ যৌনতাৰ ওপৰত বিশ্বৰ আটাইতকৈ প্ৰাচীন গ্ৰন্থ কামসূত্ৰ লিখাৰ বাবে জনাজাত। তেওঁ খ্ৰীষ্টীয় দ্বিতীয় বা তৃতীয় শতিকাত ভাৰতৰ সম্ভৱতঃ পাটলিপুত্ৰ (বৰ্তমানৰ পাটনা)ত বাস কৰিছিল। তেওঁক 'পক্ষিলস্বামী বাৎসায়ন'ৰ সৈতে খেলিমেলি কৰিব নালাগে, যিজন গৌতমৰ ন্যায় সূত্ৰৰ প্ৰথম সংৰক্ষিত ভাষ্য ন্যায় সূত্ৰ ভাষ্যৰ লেখক আছিল। তেওঁৰ নামটো কেতিয়াবা ভুলবশতঃ অসুৰসকলৰ নবী মল্লনাগৰ সৈতে মিলাই পেলোৱা হয়, যাৰ নামৰ সৈতে কাম বিজ্ঞানৰ উৎপত্তিৰ অৱদান জড়িত হৈ আছে।

উদ্ধৃতি

প্ৰেমে সময় বা শৃংখলাৰ প্ৰতি কোনো গুৰুত্ব নিদিয়ে।‌
বাৎসায়ন
একো নকৰা ব্যক্তিয়ে কোনো সুখ ভোগ নকৰে।
বাৎসায়ন
কাম হ’ল আত্মাৰ সৈতে মিলি মনৰ সহায়ত শ্ৰৱণ, অনুভূতি, দৰ্শন, স্বাদ আৰু গোন্ধৰ পঞ্চ ইন্দ্ৰিয়ৰ দ্বাৰা উপযুক্ত বস্তুৰ উপভোগ।
বাৎসায়ন

বাহ্যিক সংযোগ

শ্ৰেণী:ভাৰতৰ ব্যক্তি
এফ্ৰো-ইউৰেছিয়া

এফ্ৰো-ইউৰেছিয়া বা এফ্ৰেছিয়া বা ইউৰেফ্ৰেছিয়া

এই ভূ-খণ্ডক পুৰণা পৃথিৱী বুলিও জনা যায়। ইয়াৰ বিপৰীতে আমেৰিকাক নতুন পৃথিৱী বুলা হয়।

ভৌগোলিক অঞ্চলসমূহ

আফ্ৰিকা
মধ্য আফ্ৰিকা
পূৱ আফ্ৰিকা
আফ্ৰিকা শিং
উত্তৰ আফ্ৰিকা
আফ্ৰিকাৰ দক্ষিণাঞ্চল
পশ্চিম আফ্ৰিকা

ইউৰেছিয়া
ইউৰোপ
মধ্য ইউৰোপ
পূৱ ইউৰোপ
উত্তৰ ইউৰোপ
দক্ষিণ ইউৰোপ
পশ্চিম ইউৰোপ
এছিয়া
মধ্য এছিয়া
পূৱ এছিয়া
উত্তৰ এছিয়া
দক্ষিণ এছিয়া
দক্ষিণ-পূৱ এছিয়া
দক্ষিণ-পশ্চিম এছিয়া

তথ্যসূত্ৰ

শ্ৰেণী:মহাদেশ
সীতা কলমেন-কম্মুলা

সীতা কলমেন-কম্মুলা এগৰাকী ভাৰতীয় ৰসায়নবিদ, পৰিৱেশবিদ আৰু উদ্যোগী। ২৫ বছৰতকৈও অধিক সময় পেট্ৰ'কেমিকেল উদ্যোগত প্লাষ্টিক বিকাশৰ কাম কৰাৰ পিছত ২০০৫ চনত তেওঁ এটা পৰিৱেশ পৰামৰ্শদাতা প্ৰতিষ্ঠান আৰম্ভ কৰে।তেওঁৰ প্ৰতিষ্ঠানটোৱে ঔদ্যোগিক পৰিৱেশ বিজ্ঞান আৰু সামগ্ৰীৰ জীৱনচক্ৰৰ মূল্যায়নৰ ওপৰত গুৰুত্ব আৰোপ কৰে যাতে সেইবোৰ এনে প্ৰক্ৰিয়াত নিৰ্মাণ কৰা হয় যিয়ে আৱৰ্জনা সামগ্ৰীৰ ভৱিষ্যতৰ প্ৰভাৱৰ বিষয়ে পৰিৱেশৰ প্ৰতি সচেতন হয়।

জীৱনী

সীতা কলমেন-কম্মুলা ভাৰতত জন্ম গ্ৰহণ কৰিছিল আৰু ভাৰতৰ হায়দৰাবাদৰ ওছমানিয়া বিশ্ববিদ্যালয়ত স্নাতক অধ্যয়ন সম্পন্ন কৰে। তাৰ পিছত আলাবামাৰ অবাৰ্নৰ অবাৰ্ন বিশ্ববিদ্যালয়ৰ পৰা জৈৱ ৰসায়ন বিজ্ঞানত পি এইচ ডি ডিগ্ৰী লাভ কৰে আৰু তাৰ পিছত প্ৰিন্সটন বিশ্ববিদ্যালয়ত স্নাতকোত্তৰ গৱেষণা কৰে। নাটোৰ ফেল’শ্বিপ লাভ কৰাৰ লগতে আমষ্টাৰডাম বিশ্ববিদ্যালয়ত অতিৰিক্ত অধ্যয়ন সম্পূৰ্ণ কৰে। ১৯৭৮ চনত তেওঁক আমষ্টাৰডামৰ ৰয়েল ডাচ শ্বেলত গৱেষক হিচাপে নিযুক্তি দিয়া হয় আৰু ১৯৮৮ চনলৈকে তেওঁ কাম কৰে। দহ বছৰৰ পিছত তেওঁ শ্বেলৰ সৈতে ইংলেণ্ডলৈ গুচি যায় আৰু তাত তেওঁ ব্যৱসায়িক বিকাশৰ পৰিচালক হিচাপে কাম কৰে। পিছলৈ কলমেন-কামুলাই বেলজিয়াম আৰু টেক্সাছৰ হিউষ্টন উভয়লৈ স্থানান্তৰিত হয়, তেওঁ "ঔদ্যোগিক পৰিৱেশ বিজ্ঞান"ক প্ৰচাৰ কৰে আৰু কৰ্পৰেট সত্তাসমূহে পণ্যৰ জীৱনচক্ৰৰ ওপৰত পৰিৱেশ প্ৰভাৱৰ মূল্যায়ন কৰিবলৈ পৰামৰ্শ দিয়ে, যিটো পণ্যৰ মূল্য বৃদ্ধি আৰু পৰিৱেশৰ ওপৰত নেতিবাচক প্ৰভাৱ হ্ৰাস কৰাৰ উপায় হিচাপে। তেওঁ ডাউ কেমিকেল কোম্পানী আৰু অন্যান্য কৰ্পৰেট সত্তাৰ সৈতে ছাষ্টেনেবিলিটি এক্সটাৰ্নেল এডভাইজাৰী কাউন্সিলত কাম কৰে।

তথ্যসূত্ৰ
অসম শিশু সাহিত্য কোষ

অসম শিশু সাহিত্য কোষ হৈছে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ পৰা প্ৰকাশিত ৪১টা খণ্ডৰ শিশু সাহিত্য সম্পৰ্কীয় কোষ। মুখ্য সম্পাদক হিতেশ ডেকা আৰু সহকাৰী সম্পাদক দিগন্ত ওজা। সমগ্ৰ শিশু সাহিত্যৰ কোষৰ প্ৰকল্প তত্ত্বাবধায়ক প্ৰণৱ শইকীয়া আৰু প্ৰকল্প কাৰ্যবাহী জ্যোতি খাটনিয়াৰ। মুঠ ৪১টা খণ্ডৰ এই শিশু সাহিত্যৰ সংকলনসমূহৰ মূল্য হৈছে ৪১.০০০ টকা।

গ্ৰন্থ বিৱৰণ

৪১টা খণ্ডৰ এই শিশু সাহিত্য কোষখনত শিশু উপযোগী গ্ৰন্থসমূহৰ বিৱৰণ আছে। ২০১৭ চনত এই প্ৰকল্পৰ আৰম্ভ হয় আৰু ২০২০ চনত ইয়াৰ প্ৰথম প্ৰকাশ হয়। প্ৰস্তাৱনা খণ্ডটোত বিশ্ব শিশু সাহিত্য, ভাৰতীয় শিশু সাহিত্য অসমীয়া শিশু সাহিত্য সম্পৰ্কে প্ৰায় ২৮জন লেখকৰ সৰ্বমুঠ ২৮টা প্ৰবন্ধ সংকলিত হৈছে।

তথ্যসূত্ৰ

শ্ৰেণী:অসমীয়া গ্ৰন্থ
দ্ৰষ্টী ধামী

দ্ৰষ্টী ধামী (জন্ম ১০ জানুৱাৰী ১৯৮৫) এগৰাকী ভাৰতীয় টেলিভিছন অভিনেত্ৰী, মডেল আৰু নৃত্যশিল্পী। তেওঁ মূলত দিল মিল গয়ে, গীত - হুই চবচে পৰায়ি, মধুবালা – এক ইশক এক জুনুন আৰু এক থা ৰাজা এক থী ৰাণী আদি ধাৰাবাহিকত কৰা অভিনয়ৰ বাবে পৰিচিত।

উদ্ধৃতিসমূহ

"ই এটা বাৰ্তা দিছে যে কেতিয়াবা আপোনাৰ সিদ্ধান্তত হয়তো পৰিয়ালে সমৰ্থন নিদিবও পাৰে, কিন্তু যদি আপুনি ভাবে যে আপুনি সঠিক দিশত গৈ আছে, তেন্তে আগবাঢ়ি যাওক।"
ব্যক্তিগত সিদ্ধান্তৰ সন্দৰ্ভত

"দীঘলীয়া কৰ্মঘণ্টাৰ উপৰিও একেবোৰ মানুহক লগ পোৱা আৰু একেবোৰ সংলাপ কোৱাটো কেতিয়াবা আমনিদায়ক হৈ পৰিব পাৰে।"
টেলিভিছন জগতৰ নেতিবাচক দিশ

"পৃথিৱীক নিজৰ প্ৰতিভা দেখুৱাবলৈ এক সোণালী সুযোগ। ইয়াৰ পিছতে আহে খ্যাতি, প্ৰশংসা আৰু মৰম।"
টেলিভিছন জগতৰ ইতিবাচক দিশ

"মই নাভাবো যে কোনো নায়িকাৰ বৈবাহিক অৱস্থাই একো পাৰ্থক্য আনি দিয়ে। টিভিত সকলো চৰিত্ৰটোৰ ওপৰত নিৰ্ভৰ কৰে। আমাৰ বহুতো বিবাহিত অভিনেত্ৰীয়ে মুখ্য চৰিত্ৰত অভিনয় কৰি আছে। আমি হয়তো বাস্তৱ জীৱনতকৈ টিভিতহে বেছি বিবাহিত।"
বিবাহৰ সন্দৰ্ভত মতামত

"মই ভাবোঁ মহিলাসকলে কেনেকৈ সংস্কৃতবান আৰু পৰম্পৰাগত হোৱাৰ লগতে স্বাৱলম্বী হ’ব লাগে সেয়া জনা উচিত। সেই ভাৰসাম্যটো গুৰুত্বপূৰ্ণ। প্ৰতিগৰাকী মহিলাৰে নিজৰ হৈ কথা কোৱাৰ শক্তি থাকিব লাগে।"
নাৰী দিৱসৰ বাৰ্তা

বাহ্যিক সংযোগ

শ্ৰেণী:ভাৰতীয় অভিনেত্ৰী
দিহিং পাটকাই ৰাষ্ট্ৰীয় উদ্যান

দিহিং পাটকাই ৰাষ্ট্ৰীয় উদ্যান অসমৰ ডিব্ৰুগড় আৰু তিনিচুকীয়া জিলাত অৱস্থিত এখন ৰাষ্ট্ৰীয় উদ্যান। ই বৃহত্তৰ দিহিং পাটকাই বৰ্ষাৰণ্যৰ এক অংশ। এই ৰাষ্ট্ৰীয় উদ্যানক বিস্তৃতি তথা ঘন বনাঞ্চলৰ বাবে ইয়াক 'পূবৰ আমাজান' (The Amazon of the east) বুলিও আখ্যা দিয়া হয়। এই অঞ্চলটোৰ চহকী জৈৱবৈচিত্ৰ্যৰ উপৰি ঐতিহাসিকভাৱে তাৎপৰ্য্যপূৰ্ণ স্থান যেনে দ্বিতীয় বিশ্বযুদ্ধৰ সমাধিস্থলসমূহ, ষ্টিলৱেল পথ আৰু এছিয়াৰ আটাইতকৈ পুৰণি ডিগবৈ তৈলশোধনাগাৰ আদিৰ অৱস্থিতিও গুৰুত্বপূৰ্ণ। ২০০৪ চনত ইয়াক অভয়াৰণ্য হিচাপে স্থাপন কৰা হৈছিল। ২০২০ চনৰ ১৩ ডিচেম্বৰ তাৰিখে অসম চৰকাৰে ইয়াক ৰাষ্ট্ৰীয় উদ্যানলৈ প্ৰস্তাৱিত কৰে আৰু ২০২১ চনৰ ৯ জুন তাৰিখৰ এক ৰাজপত্ৰিত নিৰ্দেশৰ যোগেদি ৰাষ্ট্ৰীয় উদ্যান ঘোষিত হয়।

ইতিহাস

২০০৪ চনৰ ১৩ জানুৱাৰী তাৰিখে দিহিং পাটকাইক বন্যপ্ৰাণী অভয়াৰণ্য হিচাপে স্বীকৃতি দিয়া হয়। এই অভয়াৰণ্য দিহিং পাটকাই হস্তী প্ৰকল্প (Dehing-Patkai Elephant Reserve)ৰ এটা অংশ। ২০০৪ চনত ইয়াক অভয়াৰণ্য হিচাপে স্থাপন কৰা হৈছিল। ২০২০ চনৰ ১৩ ডিচেম্বৰ তাৰিখে অসম চৰকাৰে এক অধিসূচনা যোগে ইয়াক ৰাষ্ট্ৰীয় উদ্যানলৈ উন্নীত কৰে। এই বৰ্ষাৰণ্যখন অসমৰ তিনিখন জিলা অৰ্থাৎ ডিব্ৰুগড়, তিনিচুকীয়া আৰু শিৱসাগৰৰ প্ৰায় ৫৭৫ বৰ্গ কিলোমিটাৰ জুৰি বিস্তৃত হৈ আছে। এই বনাঞ্চলৰ এটা অংশ অসম চৰকাৰে বন্যপ্ৰাণী অভয়াৰণ্য হিচাপে ঘোষণা কৰে- বাকী অংশ ডিব্ৰু-দেওমালি হস্তী প্ৰকল্প (Dibru-Deomali elephants reserve) ৰ অন্তৰ্ভুক্ত। এই বনাঞ্চল প্ৰকৃততে অৰুণাচল প্ৰদেশৰ টিৰাপ আৰু চাংলাং জিলা পৰ্যন্ত বিয়পি আছে।

দিহিং পাটকাই অভয়াৰণ্যৰ বনাঞ্চল হৈছে অসম উপত্যকাৰ ক্ৰান্তীয় সিক্ত চিৰসেউজ বনাঞ্চল (Assam Valley Tropical Wet Evergreen Forest)। এই বনাঞ্চলখন অসমৰ একেলেথাৰিয়ে থকা অঙশিষ্ট নিম্ন অঞ্চলৰ সমতলীয় ভূমিৰ একমাত্ৰ বৰ্ষাৰণ্য। ২০২০ চনত ৰাষ্ট্ৰীয় উদ্যানলৈ উন্নীতকৰণৰ পিছত ইয়াৰ মাটিকালি ২৩১.৬৫ বৰ্গ কিলোমিটাৰলৈ

চৰাই-চিৰিকটি

দিহিং পাটকাই বৰ্ষাৰণ্যত ২৯৩ বিধ চৰাইৰ প্ৰজাতি সম্পৰ্কে তথ্য পোৱা গৈছে।

পৰ্য্যটকৰ বাবে

দিহিং পাটকাই বৰ্ষাৰণ্য উৎসৱে বিশ্বৰ সকলো প্ৰান্তৰ পৰা পৰ্য্যটকক আকৰ্ষণ কৰে। এই উৎসৱে জৈৱবৈচিত্ৰ্যৰ উপৰিও সাংস্কৃতিক দিশবোৰক প্ৰতিনিধিত্ব কৰে।

চিত্ৰ ভঁৰাল

তথ্যসূত্ৰ

বাহ্যিক সংযোগ

Wildlife Heaven - Dehing Patkai Wildlife Sanctuary
The Dehing Patkai Wildlife Sanctuary

শ্ৰেণী:অসমৰ ৰাষ্ট্ৰীয় উদ্যান
শ্ৰেণী:অসমৰ সংৰক্ষিত অঞ্চল
শ্ৰেণী:বৰ্ষাৰণ্য